Document ID: 32005D0905

TARYBOS SPRENDIMAS
2005 m. spalio 17 d.
dėl Energijos bendrijos steigimo sutarties pasirašymo Europos bendrijos vardu
(2005/905/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 47 straipsnio 2 dalį, 55, 83, 89, 95, 133 ir 175 straipsnius kartu su 300 straipsnio 2 dalies pirmos pastraipos pirmu sakiniu,
atsižvelgdama į Komisijos pasiūlymą,
kadangi:
(1)
Komisija, remdamasi 2004 m. gegužės 17 d. Tarybos sprendimu, užbaigė derybas dėl Energijos bendrijos steigimo sutarties su Albanijos Respublika, Bulgarijos Respublika, Bosnija ir Hercegovina, Kroatijos Respublika, Buvusiąja Jugoslavijos Respublika Makedonija, Juodkalnijos Respublika, Rumunija, Serbijos Respublika ir Jungtinių Tautų laikinąja administracijos misija Kosove (vadovaujantis Jungtinių Tautų Saugumo Tarybos Rezoliucija 1244).
(2)
2005 m. gegužės 31 d. parafuota Energijos bendrijos steigimo sutartis turėtų būti pasirašyta Bendrijos vardu su sąlyga, kad ji gali būti sudaryta vėliau,
NUSPRENDĖ:
1 straipsnis
Energijos bendrijos steigimo sutarties pasirašymas patvirtinamas Bendrijos vardu.
2 straipsnis
Tarybos pirmininkas įgaliojamas paskirti asmenį (-is), įgaliotą (-us) pasirašyti Energijos bendrijos steigimo sutartį Bendrijos vardu su sąlyga, kad ji bus sudaryta.
3 straipsnis
Šis sprendimas skelbiamas Europos Sąjungos oficialiajame leidinyje.
Priimta Liuksemburge, 2005 m. spalio 17 d.

Labels: 18
15
14
5